Lluís Mosquera presenta el seu poemari a Carcaixent
12 de Julio de 2018

Carcaixent

El carcaixentí Lluís Mosquera presentarà este divendres a les 20 hores al Casal Jove el seu llibre Mi poeMARIO debería estar en todas las CASAS, del que recitarà alguns dels seus fragments i respondrà a les preguntes del públic assistent. La presentació posarà punt i final a un taller d’escriptura creativa que el mateix Lluís Mosquera ha impartit esta setmana dins de la programació de l’Estiu Jove .

Després del poemari il·lustrat Espasmes, Mi poeMARIO debería estar en todas las CASAS és el seu segon llibre on, des de les seves poesies carregades d'ironia, humor i vivències personals, trasllada una particular visió del món que no deixa indiferent a ningú. El llibre està editat per Ediciones Hidroavión i està tinguent una molt bona acollida per part del públic i la crítica.

Llluís Mosquera (Carcaixent, 1990) té estudis en Belles Arts, comunicació, educació, publicitat, música, direcció i guió de cine, teatre i televisió. Investigador i creador i sempre en continu aprenentatge treballa com ell mateixa defineix “de lo seu” en terrenys molt diversos. Un dels seus últims treballs és la participació junt a Brisa Fenoy en l'adaptació de “Lo Malo”, per al duo d’Aitana i Ana War a la Gala Eurovisión d'Operación Triunfo 2017. Actualment col·labora en el magazine vespertí d’À Punt, “A punt Directe”.

Segons ha explicat Natxo Escandell, regidor de Joventut, esta iniciativa naix de la inquietud que té la seua àrea de posar en relleu el talent de la població jove de Carcaixent “per a nosaltres era molt evident que a Carcaixent hi ha un fort potencial jove, en el cas de Lluís ja ens ho va demostrar quan va portar la seua obra de teatre Capullos que vuelan i creiem que, en el bon moment professional que es troba, era interessant que tornara a Carcaixent, per a impartir el taller i per descomptat, a presentar el seu llibre”. Natxo Escandell, també ha volgut recordar l’aposta de la seua àrea per oferir alternatives que vagen més enllà de l’oci “joventut ha de ser també aprenentatge, és per això que continuarem oferint opcions de formació atractives i útils per a que els nostres joves continuen demostrant-nos de tot el que són capaços”.